En os lugars en lur arredols no se troba sique piedras d'arenas continentals, u nian sique archila, os tellaus se construiban con tellas tanto si as podeban fer en a redolada como si as hiban d'importar de belatro puesto. Ixo soleba pasar-les a os de Sant Mitier, que no tienen tellaus de lenastras. En belatros puestos, como o Elsón, se construyón bells edificios con lenastras en a cubierta y piedra en a frontera, porque en i heba una poqueta en a redolada, pero os tabiques d'adintro se fizon con canyizo y buro, y encara con adobas.